Երկու գերի երեխայի փրկությունն էր հայերի հարյուրամյա թափած արյան գինը: Ավելին: Անդրկովկասը նվաճելուց հետո ցարը արգելեց հայ մելիքներին վերադառնալ հայրենի օջախներ, ոչ միայն Ղարաբաղը թողեց թուրք նվաճողի լծի տակ, այլև Պարսկաստանից փախած մի ավազակի` Ջաֆար Ղուլի խանին, նշանակեց Շաքիի խան, որը քրիստոնյա պետության հպատակ քրիստոնյա հայից հավատի հարկ էր պահանջում, ինչպես ընդունված էր Պարսկաստանում: Իսկ երբ հայերը փորձեցին բողոքել, Գուդովիչը հայերին մեղադրեց անհնազանդության համար: